Philander maak amok op Nuweland | Nuus24
Kaapstad – Die Proteas se Vernon Philander het vyf paaltjies binne die eerste 45 minute van spel geneem om Nieu-Seeland op die agtervoet te laat op dag een van die eerste toets op Nuweland.Philander het in die tweede boulbeurt van die dag die openingskolwer Martin Guptil se paaltjie geneem toe AB de Villiers hom agter die paaltjies uitgevang het.Kort daarna het Philander die gevaarlike Brendon McCullum uitgeboul in die sesde boulbeurt om die Kiwi’s op 14/2 te laat.Dean Brownlie is op glip deur Graeme Smith uitgevang voor Philander ook vir Kane Williamson been-voor-paaltjie betrap het.Hy het sy vyfde slagoffer geëis toe BJ Watling deur De Villiers agter die paaltjies uitgevang is.Morné Morkel het ook later toegeslaan en James Franklin terug na die pawiljoen gestuur.Nieu-Seeland se telling was 30/6 na 12 boulbeurte.– Vir die jongste sportnuus volg Nuus24Sport op Twitter. - Reuters
Lees meer oor: vernon philander | proteas | nieu-seeland krieket VOLGENDE OP NUUS24X